Държавен вестник, бр. 47, 2022 г., стр. 29

БРОЙ  47	
Д Ъ Р Ж А В Е Н  В Е С Т Н И К 	
СТР.  29  
МИНИСТЕРСТВА 
И ДРУГИ ВЕДОМСТВА
МИНИСТЕРСТВО  
НА ВЪНШНИТЕ РАБОТИ
ДОГОВОРЕНОСТ 
за сътрудничество в областта на образова­
нието и културата между правителството на 
Република България и правителството на 
Република Корея
(Утвърдена с Решение № 354 от 30 май 2022 г. 
на Министерския съвет. В сила от 1 юни 
2022 г.)
Правителството на Република България и 
правителството на Република Корея (наричани 
по-долу „страните“),
водени от желанието да задълбочат съ-
ществуващите приятелски отношения между 
двете държави, 
убедени, че сътрудничеството в областта 
на образованието и културата ще допринесе 
за подобряване на взаимното разбирателство 
между техните народи,
като се позовават на Спогодбата за съ-
трудничество в областта на културата между 
правителството на Република България и пра-
вителството на Република Корея, подписана 
в София на 17 януари 1994 г.,
се договориха за следното:
Член 1
Цел
Целта на настоящата договореност е да 
насърчи сътрудничеството в областта на 
образованието, културата и изкуствата, ме-
диите, както и сдруженията за приятелство, 
въз основа на принципите на реципрочност 
и взаимна изгода. 
Член 2
Образование
1. За насърчаване на сътрудничеството в 
областта на образованието:
(а) Двете страни ще положат усилия за 
размяна на група от експерти от всяка от 
страните за краткосрочно посещение на 
реципрочни начала с цел запознаване с 
образователната система, опита и органи-
зацията на средното и висшето образование 
на другата страна.
(б) Двете страни ще насърчават и под-
помагат директните връзки между техните 
образователни институции и ще насърчават 
студентите и научните работници от другата 
страна при кандидатстването им за обучение 
и изследователска дейност във висшите учи-
лища на своята страна.
(в) Двете страни ще си предоставят взаимно 
при поискване учебници, литература, акаде-
мични и други информационни материали от 
взаимен интерес.
(г) Българската страна ще предоставя 
ежегодно на реципрочна основа до десет (10) 
стипендии на корейски студенти за пълен срок 
на обучение в образователно-квалификаци-
онните степени „бакалавър“ и „магистър“ и 
в образователната и научна степен „доктор“ 
в държавни висши училища в Република 
България. 
(д) Българската страна ще предостави на 
тези студенти от Република Корея, които не 
владеят български език, безплатно специали-
зирано обучение по български език преди 
началото на обучението им за образователно-
квалификационна степен. 
(е) Корейската страна ще предоставя еже-
годно на реципрочна основа до десет (10) 
стипендии на студенти от България за пълен 
срок на обучение в образователно-квалифика-
ционните степени „бакалавър“ и „магистър“ 
и в образователната и научна степен „доктор“ 
във висши училища в Република Корея. 
(ж) Корейската страна ще предостави на 
тези студенти от България, които не владеят 
корейски език, безплатно специализирано 
обучение по корейски език преди началото 
на обучението им за образователно-квалифи-
кационна степен.
(з) В допълнение към стипендиите, упоме-
нати в подточки (г) и (е), корейската страна 
ще предоставя ежегодно до максимум пет (5) 
стипендии на български студенти в областта 
на науката и инженерството за пълен срок на 
обучение в образователно-квалификационна-
та степен „магистър“ и в образователната и 
научна степен „доктор“ в Корейския институт 
за наука и технологии в Република Корея. 
(и) Двете страни съдействат за предоставя-
нето на допълнителни стипендии за обучение 
и специализация на гражданите на другата 
страна във висшите училища на своята дър-
жава. Бройката и условията за обучение и 
специализация ще се договарят по диплома-
тически път.
(й) Всяка от страните ще прилага по от-
ношение на студентите от другата страна, 
които се обучават във висши училища на 
нейната територия, таксите и правилата на 
националното законодателство в областта на 
образованието.
(к) Всяка от страните ще насърчава изуча-
ването и изследването на езика и литературата 
на другата страна, като за целта в съответ-
ствие с практическите си нужди страните 
разменят лектори на реципрочна основа от 
своите университети.